open-index/open-wikipedia-markdown huggingface dataset:
Sihanoukville

**Sihanoukville** (khmer: ក្រុងព្រះសីហនុ -*Krong Preah Sihanouk*), også kjent som **Kampong Som**, er en provins i det sørlige Kambodsja med kystlinje mot Thailandgulfen. 

## Beskrivelse
Denne havnebyen er et urbant senter i vekst som ligger 185 km sørvest for den kambodsjanske hovedstaden Phnom Penh. Provinsen er oppkalt etter den tidligere kongen Norodom Sihanouk og vokste opp omkring Sihanoukville havn. Byggingen av denne havna startet i juni 1955 og det var den eneste dypvannshavnen i Kambodsja. 
Havnen ble bygget delvis på grunn av Frankrikes avtagende makt av som førte til at Vietnam styrket sin kontroll over Mekongdeltaet, og dermed begrenset Kambodsjas tilgang til elva. Sihanoukvilles strender har gjort det til et populært turistmål. 

Provinsen er betjent av Sihanoukville internasjonale flyplass 18 km fra sentrum, selv om denne har en begrenset kommersiell drift. Planlagte flygninger mellom Sihanoukville og Siem Reap kan oppfordre besøkende til templene i Angkor i Siem Reap til å forlenge sitt opphold, selv om en ulykke hvor et charterfly fra Siem Riep styrtet i Phnom Dâmrei 25. juni 2007 har forårsaket bekymringer. 

Sihanoukville tiltrekker turister med sin tilbakelente strandatmosfære som er roligere og mindre utviklet enn den thailandske. Byen her ikke bare tiltrukket seg turister, men også flere NGO og utenlandske og nasjonale investorer de siste årene. Disse ønsker ikke bare å utvikle den voksende turistindustrien, men også den internasjonale havnen og andre sektorer som tekstil og eiendom. I Sihanoukville ligger også den største fabrikken for Angkor Beer, det kambodsjanske nasjonalølet. 

Sihanoukville var stedet for den siste offisielle kampen for US Army under Vietnamkrigen, selv om hendelsen skjedde utenfor Vietnam. Den er kjent som Mayaguez-hendelsen 12. til 15. mai 1975 mellom amerikanske styrker og Røde Khmer. Besøkende som dykker ved Koh Tang, en av Sihanoukvilles øyer der den store kampen for å frigjøre SS Mayaguez fant sted, kan se to skipsvrak 40 m under overflaten.

## Administrativ inndeling
Inntil nylig hadde ikke Sihanoukville status som provins, men 22. desember 2008 signerte kong Norodom Sihamoni en kongelig resolusjon som endret kommunene Kep, Pailin og Sihanoukville til provinser, samtidig som flere provinsielle grenser ble justert.

Sihanoukville er delt inn i tre distrikter:
* 1801 Mittakpheap – មិត្តភាព
* 1802 Prey Nob – ព្រៃនប់
* 1803 Stueng Hav – ស្ទឹងហាវ

## Referanser


## Eksterne lenker
*
Fiskesnelle

En **fiskesnelle** er et fiskeredskap hvis primæroppgave er å være et sted der fiskeren kan oppbevare fiskesene/fiskesnøre. Med årene har imidlertid fiskesnellene utviklet seg til å bli mye mer enn kun et oppbevaringssted. Den letter fiskerens oppgave med både å sveive inn og kaste ut senen/snøret, og moderne sneller fungerer også som assistenter når fiskeren fanger fisk, i det den har brems som letter fiskerens håndtering med å lande fisken. Dette er spesielt viktig når man fanger stor fisk.

## Snelletyper
* Fluesnelle
* Multiplikatorsnelle
* Haspelsneller
** Lukket haspelsnelle
** Åpen haspelsnelle
Stormoen

**Stormoen** er et boligfelt på tettstedet Trofors i Grane kommune. Boligfeltet består av de eldre gatene Bregneveien, Lyngveien, Liljeveien, Valmueveien, Konvallveien og Skogstjerneveien, samt Moseveien som er den yngste gaten i boligfeltet.
Tongguanshan

** Tongguanshan** (kinesisk: 铜官山区; pinyin: *Tóngguānshān Qū*) er et bydistrikt i provinsen Anhui i Folkerepublikken Kina. Det ligger i byprefekturet Tongling.

Det har et areal på 30 km² og teller ca. 270.000 innbyggere (2004). 

## Eksterne lenker
* Lokalregjeringens hjemmesider
Duji

**Duji** (kinesisk: 杜集区; pinyin: *Dùjí Qū*) er et bydistrikt i provinsen Anhui i Folkerepublikken Kina. Det ligger i byprefekturet Huaibei.

Det har et areal på 230 58 km² og teller ca. 330&nbsp;000 innbyggere (2004). 

Fylket er delt i en større del og en vesentlig mindre eksklave i nord.

## Eksterne lenker
* Infoside
Baohe

**Baohe** (kinesisk: 包河区; pinyin: *Bāohé Qū*) er et bydistrikt i provinsen Anhui i Folkerepublikken Kina. Det ligger i byprefekturet Hefei.

Det har et areal på 306,95 km² og teller 470&nbsp;000 innbyggere. 

## Eksterne lenker
* Lokalregjeringens hjemmesider
Yingzhou

**Yingzhou** (kinesisk: 颍州区; pinyin: *Yǐngzhōu Qū*) er et bydistrikt i provinsen Anhui i Folkerepublikken Kina. Det ligger i byprefekturet Fuyang.

Det har et areal på 591,3 58 km² og teller ca. 682.900 innbyggere (2007).
Shushan

**Shushan** (kinesisk: 蜀山区; pinyin: *Shǔshān Qū*) er et bydistrikt i provinsen Anhui i Folkerepublikken Kina. Det ligger i byprefekturet Hefei.

Det har et areal på 129 km² og teller 370.000 innbyggere (2004). 

## Eksterne lenker
Lokalregjeringens hjemmesider
Tianjia’an

**Tianjia'an** (kinesisk: 田家庵区; pinyin: *Tiánjiā'ān Qū*) er et bydistrikt i provinsen Anhui i Folkerepublikken Kina. Det ligger i byprefekturet Huainan.

Bydistriktet har et areal på 239 km² og teller ca. 520&nbsp;000 innbyggere (2004). 

## Eksterne lenker
* Lokalregjeringens hjemmesider
Chaohu (Hefei)

**Chaohu** (kinesisk: 巢湖市; pinyin: *Cháohú*) er et byfylke i provinsen Anhui i Folkerepublikken Kina. Det ligger i byprefekturet Hebei.

Det har et areal på 2&nbsp;063 km² og teller ca. 870&nbsp;000 innbyggere (2004). 

Frem til 22. august 2011 var det nåværende Chaohu under navnet **Juchao** (居巢区; *Jūcháo Qū*) hovedsete for byprefekturet Chaohu, som ble opphevet den dagen. 

## Eksterne lenker
* Lokalregjeringens hjemmesider
Sanshan

**Sanshan** (kinesisk: 三山区; pinyin: *Sānshān Qū*) er et bydistrikt i provinsen Anhui i Folkerepublikken Kina. Det ligger i byprefekturet Wuhu.

Det har et areal på 276,1 km² og teller ca. 145.900 innbyggere (2006).
Forvaltningsfellesskapet Altenberg

**Forvaltningsfellesskapet Altenberg** er et forvaltningsfellesskap i Fristaten Sachsen med sete i Altenberg som opprinnelig ble opprettet mellom 10 kommuner i den sørlige delen av Weißeritzkreis, og som fortsatte å eksistere innenfor den sørlige delen av Landkreis Sächsische Schweiz-Osterzgebirge.

Forvaltningsfellesskapet ligger omkring 20 km sør for byen Dippoldiswalde og omkring 50 km sør for Dresden i Osterzgebirge, med Kahleberg som høyeste fjelltopp, 905 meter over havet. Elvene Gimmlitz, Weißeritz og Müglitz har sine utløp innenfor dets geografiske område. Bundesstraße 170 går gjennom forvaltningsfellesskapet og krysser grensen til Tsjekkia i Zinnwald-Georgenfeld.

Åtte av fellesskapets opprinnelige grunnleggende kommuner ble etterhvert innlemmet i Altenberg gjennom kommunesammenslåinger: De fire kommunene Kipsdorf, Oberbärenburg, Schellerhau og Waldbärenburg i 1996, de tre kommunene Bärenfels, Falkenhain og Waldidylle i 1999 og Bärenstein i 2004.

Fellesskapet består idag av de to kommunene Altenberg og Hermsdorf.

Fellesskapet har 6&nbsp;792 innbyggere (31. desember 2008).

Gruvedrift var i mange århundrer områdets næringsvei, inntil denne ble avviklet i 1991 av økonomiske grunner. Deretter fulgte en større fokus på turisme, rekreasjon og kursteder. Ved siden av byen Geising, er Altenberg sentrum for turisme og vintersport i de østlige Erzgebirge.
Forvaltningsfellesskapet Klingenberg

**Forvaltningsfellesskapet Klingenberg** er et forvaltningsfellesskap i Fristaten Sachsen. Det ble opprinnelig opprettet under navnet **forvaltningsfellesskapet Pretzschendorf**, med sete i Pretzschendorf, av 4 kommuner i den vestlige delen av Weißeritzkreis, og  fortsatte å eksistere innenfor den vestlige delen av Landkreis Sächsische Schweiz-Osterzgebirge.

To av fellesskapets opprinnelige grunnleggende kommuner, Colmnitz, og Klingenberg, ble innlemmet i Pretzschendorf gjennom kommunesammenslåinger  i 1999.

Den 1. januar 2013 ble Pretzschendorf slått sammen med Höckendorf til den nye kommunen Klingenberg. Samtidig skiftet forvaltningsfellesskapet navn til **Forvaltningsfellesskapet Klingenberg**

Fellesskapet består idag av de to kommunene Klingenberg og Hartmannsdorf-Reichenau.

Forvaltningsfellesskapet ligger omkring 30 km sørvest for Dresden, omkring 15 km sørøst for byen Freiberg i Landkreis Mittelsachsen, 11 km vest for den store kretsbyen Dippoldiswalde og 20 km nord for grensen til Tsjekkia. Dets grenser til den nordlige foten av landskapet Osterzgebirge i sør og grenser i nord til Tharandter Wald. Elven Colmnitzbach springer ut i området i Sachsens geografiske midtpunkt. I området finnes  demningen Klingenberg og demningen Lehnmühle, og deres sideelv Wilde Weißeritz.

Nord for forvaltningsfellesskapet går Bundesstraße 173, i sør Bundesstraße 171 og i øst Bundesstraße 170.

Fellesskapet har 5&nbsp;409 innbyggere (31. desember 2008).
Den katolske kirkens særkirker

**Den katolske kirkens særkirker** er de 23 særkirkene som utgjør den katolske kirke i sin helhet. Den største av særkirkene er den romersk-katolske kirke, resten sammenfattes ofte som orientalske katolske kirker. Fellestrekket er at alle aksepterer paven som sitt åndelige overhode. Derimot er det store forskjeller i ritene og liturgiene som blir brukt i de ulike særkirkene.

Mange av de orientalske katolske kirkene var opprinnelig ortodokse eller orientalsk-ortodokse kirker, som forsonet seg med paven (dvs. aksepterte hans overhøyhet). De gikk enten i sin helhet over til den katolske kirke eller løste seg fra sin (orientalsk-)ortodokse moderkirke, men uten å gi opp sin opprinnelige ritus.

I tillegg kommer fem nasjonale, immediate ordinariater med ansvar for tilhengere av orientalske riter, uavhengig av liturgi. Slike fins i Argentina, Brasil, Frankrike, Polen og Østerrike.

## Se også
* Den katolske kirkens hierarkiske struktur
* Den katolske kirkens geografiske struktur

## Eksterne lenker
* «Giga-Catholic Information» om jurisdiksjoner sortert etter ritus og liturgi (engelsk)
Ongjin

**Ongjin** kan bety:
*Ongjin (Sør-Hwanghae), fylke i Nord-Korea.
*Ongjin (Incheon), fylke i Sør-Korea.
*Ongjinhalvøya, halvøy (som etter Koreakrigen ligger) i Nord-Korea.
Søndre Land Idrettslag

**Søndre Land Idrettslag** er et idrettslag i Søndre Land kommune som driver fotball, ski, håndball og friidrett. SLIL har den senere tid fått frem flere talenter i yngres som hevder seg godt på nasjonalt nivå innen friidrett.
Det er vedtatt bygging av Søndre Land idrettspark i 2013. Her blir det friidrettsanlegg og kunstgressbane.

## Fotball

Laget spiller til daglig 6. divisjonsfotball i Indre Østland Fotballkrets.

## Tabellen

## Eksterne lenker
Forvaltningsfellesskapet Tharandt

**Forvaltningsfellesskapet Tharandt** er et forvaltningsfellesskap i Fristaten Sachsen med sete i Tharandt som opprinnelig ble opprettet mellom 7 kommuner i den nordvestlige delen av Weißeritzkreis, og som fortsatte å eksistere innenfor den vestlige delen av Landkreis Sächsische Schweiz-Osterzgebirge.

Forvaltningsfellesskapet ligger omkring 15 km sørvest for Dresden, omkring 20 km sørøst for byen Freiberg i Landkreis Mittelsachsen, og 8 km nordvest for den store kretsbyen Dippoldiswalde. Landskapsmessig befinner sellesskapet seg nord for foten av landskapet Osterzgebirge, i elvedalen til Wilden Weißeritz og Tharandter Wald, såvel som i dennes nordlige og østlige grenseområde. Elven Colmnitzbach springer ut i området i Sachsens geografiske midtpunkt. I området finnes  demningen Klingenberg og demningen Lehnmühle, og deres sideelv Wilde Weißeritz.

Nord for forvaltningsfellesskapet går Bundesstraße 173 og den føderale motorveien Bundesautobahn 4, som møtes i krysset ved Wilsdruff. Tharandt ligger ved banestrekningen Dresden-Werdau som er knyttet sammen med S-bahn Dresden.

Fem av fellesskapets opprinnelige grunnleggende kommuner, Kurstedet Hartha, Fördergersdorf, Grillenburg, Spechtshausen og Pohrsdorf, ble innlemmet i Tharandt gjennom kommunesammenslåinger  i 1999.

Fellesskapet består idag av de to kommunene Tharandt og Dorfhain.

Fellesskapet har 6&nbsp;752 innbyggere (31. desember 2008).
Administrația Rezervației Biosferei Delta Dunării

**Administrația Rezervației Biosferei Delta Dunării** (engelsk: *Danube Delta Biosphere Reserve Authority*) er et rumensk direktorat opprettet for administrasjon av biosfærereservatet Donaudeltaet. Direktoratet ble opprettet i 1990 samtidig med opprettelsen av selve reservatet. Direktoratet er underlagt der rumenske miljøverndepartementet og har sitt hovedkontor i Tulcea i Romania.

## Eksterne lenker
*
Baengnyeong-do

**Baengnyeong-do** (noen ganger stavet **Baekryeong**) er ei øy i fylket Ongjin i den sørkoreanske provinsen Incheon, og ligger nær den nordlige grenselinja, som fungerer som den maritime grensa mellom Nord-Korea og Sør-Korea.

Nærheten til Nord-Korea gjør øya til en sterkt utbygd base for etterretningsaktiviteter, og øya er også brukt som landingssted for mange nordkoreanske flyktninger. Farvannet rundt øya er også åsted for mange møter mellom marinefartøy fra de to koreanske statene.

Baengnyeong-do utgjør Sør-Korea vestligste punkt. Med båt fra Incheon tar turen dit vel 4 timer. På en klar dag kan en se over til den nordkoreanske byen Ryongyon. På øya finnes kritthegre, som anses som en av verdens femti sjeldneste fugleart. Øya er også hjem for mange seler.

Øya var det første området i Korea som fikk besøk av misjonærer, og etter Gabo-reformen ble Kim Seong-jin sendt til indre eksil til øya. Det første kirkesamfunnet ble etablert i 1896, og i dag er det ti kirker der.

De to mindre naboøyene er Daecheong-do og Socheong-do.

ROKS «Cheonan» (PCC-772) sank nær øya 26. mars 2010.

## Kilder
* Malcom and Martz, White Tigers: *My Secret War in North Korea*, Brassey's. 1996

## Eksterne lenker
*  Ongjin fylke
*  Baekryeongs nettsted
Ralph McTell

**Ralph McTell** (født **Ralph May**; 1944) er en britisk visesanger.

Han vokste opp i Croydon og slo gjennom som visesanger og låtskriver i 1965.

Ralph McTell er kanskje best kjent for sangen «Streets of London», som det er blitt laget mer enn to hundre coverversjoner av rundt om i verden. En av McTells favoritter er Finn Kalviks «En tur rundt i byen». De opptrådte blant annet sammen på Kalvøyafestivalen i 1973, hvor de spilte noen strofer hver på engelsk og norsk.

McTell giftet seg med norske Nanna Stein i 1966, og de har fire barn sammen.

## Referanser


## Eksterne lenker
* 
* 
*
Bredo Greve

**Bredo Greve** er navnet til flere personer:

* Bredo Greve (arkitekt), arkitekt (1871–1931)
* Bredo Greve (regissør), filmregissør (1939–)
Den katolske kirke etter land

**[[Den katolske kirke]]** er representert i de fleste av verdens **land**.

## Tabellarisk oversikt over alle land




## Den katolske kirke i Afrika
I antikken var nært sagt hele middelhavskysten av Afrika kristnet. Islamiseringen gjorde en slutt på dette, slik at Nord-Afrika i dag har verdensdelens laveste andel katolikker (1 %). I&nbsp;Nordøst-Afrika har imidlertid flere orientalsk-katolske (og -ortodokse) kirker fremdeles en viss oppslutning. Ellers ble katolisismen først innført gjennom de europeiske kolonimaktene, og har nå størst oppslutning i Sentral-Afrika (45 %). Sett under ett, utgjør katolikker i dag 15 % av Afrikas befolkning.

## Den katolske kirke i Asia
Selv om kristendommen oppstod i Asia, har denne verdensdelen den laveste andelen katolikker (3 %). I Midtøsten har kristendommen i løpet av middelalderen blitt fortrengt av islam. Størst andel katolikker i Midtøsten er det i dag i Libanon (25 %). I&nbsp;mesteparten av det øvrige Asia har katolisismen aldri slått rot. Unntak er bl.a. Øst-Timor (90 %), Filippinene (80 %) eller den syro-malabariske minoriteten i den indiske delstaten Kerala.

## Den katolske kirke i Europa
To tredjedeler av den europeiske befolkningen er katolikker. Andelen er spesielt høy i Sør-Europa (92 %), der også pavens residens ligger (Vatikanstaten i Roma). Lavest andel katolikker finner man i Norden (2 %), der protestantismen overveier, og Øst-Europa (4 %), der den ortodokse kirke står sterkest.

## Den katolske kirke i Nord-Amerika
44 % av Nord-Amerikas befolkning er katolikker. Andelen er høyest i Karibia (78 %).

## Den katolske kirke i Oseania
I Oseania har den katolske kirke en gjennomsnittlig oppslutning på 25 %.

## Den katolske kirke i Sør-Amerika
De spanske og portugisiske kolonisatorene tok med seg katolisismen til Sør-Amerika. Som et resultat er Sør-Amerika verdensdelen med høyest andel katolikker i befolkningen (81 %).

## Se også
* Den katolske kirke etter liturgi
* Den katolske kirke etter rang

## Eksterne lenker
* «Giga-Catholic Information» om alle verdens land (engelsk)
* Det katolske hierarkiet etter land (engelsk)
Nordre Land Idrettslag

**Nordre Land Idrettslag** (stiftet i 1912) er et idrettslag i Nordre Land kommune som driver med blant annet fotball.

## Fotball
## Tabellen


## Divisjonsutvikling

## Skøyter
Laget har vært arrangør av flere norgesmesterskap på skøyter:
* Sprint-NM 1973 junior, herrer og damer. Det aller første sprint-NM for junior i Norge.
* Allround-NM 1976 for damer, senior og junior. Første gang junior damer gikk mini firkamp under NM.
Det ble arrangert en skøytelandskamp for herrer mellom Norge og Nederland i sprint og allround den 20.–21. desember 1975 på Dokka stadion.

## Eksterne lenker
*
Den bulgarske gresk-katolske kirke

**Den bulgarske gresk-katolske kirke** (eller *bulgarsk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den bulgarske gresk-katolske kirke har omtrent 10&nbsp;000 tilhengere, hovedsakelig i Bulgaria, der den er organisert som et apostolisk eksarkat. Bare ca. 0,1&nbsp;% av den bulgarske befolkningen er gresk-katolsk, og kirken er dermed betydelig mindre enn både den bulgarsk-ortodokse (83&nbsp;%) og den romersk-katolske kirke (1&nbsp;%).

Den bulgarsk-katolske kirken ble opprettet gjennom en union av tidligere ortodokse kristne med paven i 1861. Allerede 1870 ble imidlertid den den bulgarsk-ortodokse kirke opprettet, noe som førte til at de fleste «nyvunne» bulgarske gresk-katolikkene vendte tilbake til den ortodokse kirken. Ved omorganiseringen av de katolske strukturene i 1926 ble *eksarkatet Sofia* opprettet fra de bulgarske delene av de tidligere eksarkatene med sete i Adrianopolis og Thessaloniki.

## Eksterne lenker
*
Chelsea Kane

**Chelsea Kane Staub** (født 15. september 1988) er en amerikansk skuespiller og sanger. Hennes første rolle var i 2007 med filmen . Hun er kjent for sin rolle som Stella Malone i Disney Channel-serien JONAS. Hun har en rolle i filmen Starstruck som Alexis Bendel som hadde premiere i 2010.

## Karriere
Staub er datter av Becky og John Staub. Hun vokste opp i Phoenix i Arizona. Hun gikk på Mohave Middle School og deretter på Saguaro High School i ett år, før hun flyttet til Los Angeles for å satse på å bli skuespiller.
I 2007 fikk hun sin første rolle i Bratz: the movie som Meredith Baxter Dimly. 
I 2008 fikk hun rollen som Stephanie Jameson i Disney Channels Original Movie, Minutemen. Hun har også deltatt i en av episodene til Wizards of Waverly Place.

## Priser

## Referanser


## Eksterne lenker
* 
* 
* 
*
Den etiopisk-katolske kirke

**Den etiopisk-katolske kirke** er én av den katolske kirkens 23 særkirker. Kirken følger den alexandrinske ritus og bruker geez som liturgisk språk, men anerkjenner paven som religiøst overhode. Den etiopisk-katolske kirke har omtrent 210&nbsp;000 tilhengere, hovedsakelig i Etiopia og Eritrea.

Særkirkens overhode er erkeeparken av Addis Abeba, for tiden Berhaneyesus Demerew Souraphiel (siden 1999). Den etiopisk-katolske kirke er organisert i fem eparkier (bispedømmer), hvorav ett er erkeeparkiet:
* **[[Addis Abeba erkeeparki]]** &nbsp;&nbsp;
** Adigrat eparki &nbsp;&nbsp;
** Asmara eparki &nbsp;&nbsp;
** Barentu eparki &nbsp;&nbsp;
** Keren eparki &nbsp;&nbsp;

## Historie
Bortsett fra et mislykket katolsk misjonsforsøk gjennom jesuitter i andre halvdel av 1500-tallet og første halvdel av 1600-tallet, var koptisk-ortodoks kristendom Etiopias og Eritreas nesten enerådende religion. På midten av 1800-tallet begynte den romersk-katolske prefekten i Etiopia, Justinus de Jacobis, å forrette gudstjenester etter aleksandrinsk ritus, noe som skapte grunnlaget for den etiopisk-katolske kirka.

Det etopisk-katolske prefekturet med sete i Addis Abeba ble grunnlagt i 1839, opphøyet til apostolisk vikariat i 1847, til apostolisk eksarkat i 1951 og til erkeeparki i 1961. De resterende eparkiene ble opprettet mellom 1961 (Asmara, &#91;ordinariat fra 1930&#93; og Adigrat [prefektur siden 1937]) og 1995 (Barentu og Keren).

Katolikker utgjør i dag en veldig liten del av befolkningen i begge land. Enda mindre er andelen av romersk-katolikker. I&nbsp;Eritrea ble det romersk-katolske vikariatet opphevet i 1995, slik at de få romersk-katolske troende blir tatt hånd om i det etiopisk-katolske hierarkiet. I Etiopia er det romersk-katolske bispedømmet Emdeber et suffraganbispedømme under det etiopisk-katolske erkeeparkiet Addis Abeba.

## Se også
* Den etiopisk-ortodokse kirke

## Referanser


## Eksterne lenker
*
Herman Severin Løvenskiold

**Herman Severin Løvenskiold** (født 30. juli 1815, død 5. desember 1870) var en norsk komponist som levde det meste av sitt liv i Danmark, især kjent for musikken til August Bournonvilles 1836-versjon av balletten *[[Sylfiden (1836)|Sylfiden]]* for Den Kongelige Ballet i København. *Sylfiden* er tatt opp i Danmarks kulturkanon under scenekunst.

## Biografi
Herman ble født på Holden Jernværk ved Ulefoss som sønn av Eggert Løvenskiold og Frederikke Løvenskiold. Faren, som var direktør, flyttet i 1829 med familien til Danmark. Allerede i svært ung alder viste han stor musikalsk begavelse og i stedet for en militær karriere som faren ønsket så utdannet han seg innen musikk og han ble undervist av komponisten Peter Casper Krossing.

Han gjorde en lovende debut allerede i 1836 med musikken til Bournonvilles ballet *Sylfiden*, som stadig hører til Det Kongelige Teaters faste repertoar (og oppføres i London og Moskva) og syngestykket *Sara* som ble oppført tre år efter. Han dro til utlandet, studerte hos Seyfried (Ignaz von Seyfried?) i Wien  og oppholdt seg i Leipzig, hvor Robert Schumann tidligere hadde gitt flere av hans komposisjoner  litterær omtale. Han nådde også til Italia og St. Petersburg i Russland.

Etter tre år vendte han tilbake til Danmark og komponerte musikken til en rekke dramatiske arbeider oppført på Det Kongelige Teater: *Hulen i Kullafjeld* (1841), *Dagen før Slaget ved Marengo* (1843), *Konning Volmer* og *Havfruen* (1846), balletten *Den ny Penelope* (1847), *Ildprøven* (1848) samt operaen *Turandot* (1854). Dertil kom to konsertouverturer deriblant *Fra Skoven ved Furesø*, en del kammermusikk (piano-trio og -kvartet), flere leilighetskomposisjoner, kantater og lignende, flere sangkomposisjoner og en halvt dusin hefter klaverstykker, blant hvilke kan nevnes *Impromptus* (op. 8) og *Albumsblade* (op. 30).

Løvenskiolds musikk er preget av en egen frisk oppfinnelse og poetisk flukt, men han var ganske ujevn i arbeidet. Siden 1851 var han organist ved Slotskirken i København.
## Referanser

## Eksterne lenker
* Om Herman Severin Løvenskiold, fra ''Dansk biografisk Lexikon
Den belarusiske gresk-katolske kirke

**Den belarusiske gresk-katolske kirke** (eller *belarusisk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den belarusiske gresk-katolske kirke har omtrent 10&nbsp;000 tilhengere, hovedsakelig i Belarus. Bare ca. 0,1&nbsp;% av den belarusiske befolkningen er gresk-katolsk, og kirken er dermed betydelig mindre enn både den russisk-ortodokse (80&nbsp;%) og den romersk-katolske kirke (11&nbsp;%).

Kirken har sin opprinnelse i kirkeunionen i Brest i 1596, da tidligere ortodokse kristne aksepterte paven som overhode. Gjennom undertrykkelsen i Det russiske riket hadde de fleste tilhengere returnert til ortodoks kristendom innen utgangen av 1800-tallet. I mellomkrigstiden lå de siste belarusisk-katolske menighetene i det østlige Polen, der paven opprettet et kortvarig belarusisk-katolsk eksarkat i 1940. Da disse områdene etter andre verdenskrig falt til Sovjetunionen, ble kirken også her tvangsforent med den russisk-ortodokse kirke.

Etter Belarus uavhengighet i 1991 var det igjen mulig for de gjenværende gresk-katolikkene å opprette menigheter. På grunn av deres ringe tall har ikke paven opprettet egne strukturer for de troende, slik at de sogner til romersk-katolske bispedømmer i Belarus.

## Se også
* Den katolske kirke i Belarus

## Eksterne lenker
*
Syklonen Laila

**Syklonen Laila** (IMD-betegnelse:BOB 01, JTWC-betegnelse:01B) er den første syklonen i syklonsesongen for Nord-Indiahavet 2010. Laila er den første syklonen som har rammet sørøstlige India i mai siden Andhra Pradesh-syklonen i 1990. Laila ble dannet Bengalbukta den 17. mai av et vedvarende konveksjonsområde. Systemet økte i styrke etterhvert som det beveget seg mot nordvest, og ble oppgradert til alvorlig syklonisk storm 19. mai. Laila traff land i Andhra Pradesh dagen etter, og løste seg etter hvert opp.
Den albanske gresk-katolske kirke

**Den albanske gresk-katolske kirke** (eller *albansk-katolske kirke*) er én av den katolske kirkens 23 særkirker. Kirken følger den bysantinske ritus og bruker gresk og albansk som liturgisk språk, men anerkjenner paven som religiøst overhode. Den albanske gresk-katolske kirke har omtrent 3600 tilhengere, hovedsakelig i Albania, der den er organisert som en apostolisk administrasjon. Bare 0,1&nbsp;% av den albanske befolkningen er gresk-katolsk, og kirken er dermed betydelig mindre enn både den albansk-ortodokse (20&nbsp;%) og den romersk-katolske kirke (10&nbsp;%).

Den gresk-katolske befolkningen i Albania har var tilknyttet paven i Roma siden 1628. Gjennom utvandringen av katolikker til Italia (se italo-albansk kirke) og undertrykkelsen gjennom kommunistregimet ble kirken sterkt svekket. I dag blir de fleste katolske gudstjenester i praksis holdt etter den latinske ritus.
Mayaguez-hendelsen

**Mayaguez-episoden** (12.-15. mai 1975) var den siste offisielle kamphandlingen under USAs engasjement i Vietnamkrigen. Besetningen på det amerikanske containerskipet SS Mayaguez ble holdt tilbake av Røde Khmer. Amerikanske etterretninger tydet på at besetningen var ført til øya Koh Tang, og 15. mai landet amerikanske marinesoldater på øya med helikopter for å befri dem. Fangene var da ført fra skipet til havnen Kampong Saom, og hadde blitt løslatt allerede før angrepet. Under angrepet på øya mistet marinesoldatene flere helikoptre og i alt 38 mann, 41 ble såret og 3 savnet.
Den italo-greske kirke

**Den italo-greske kirke** (eller *italo-albanske kirke*) er én av den katolske kirkens 23 særkirker. Kirken følger den bysantinske ritus og bruker gresk og albansk som liturgisk språk, men anerkjenner paven som religiøst overhode. Den italo-albanske katolske kirke har omtrent  tilhengere, hovedsakelig i Italia.

Den italo-greske kirke er organisert i tre immediate strukturer, som vil si at de er direkte underordnet paven. Det er snakk om to eparkier og ett territorialabbedi, som alle ligger i Italia:
* Lungro eparki (albansk *Ungra*)
* Piana degli Albanesi eparki (albansk *Hora e Arbëreshëvet*)
* Santa Maria di Grottaferrata territorialabbedi

Klosteret ble allerede grunnlagt med bysantinsk («gresk») ritus i 1004, dvs. før det store skisma (1054) mellom den ortodokse (bysantinske) og den katolske (romerske) kirke. Klosteret beholdt etter skismaet den bysantinske ritus, men forble underlagt paven. Dermed har den italo-greske kirke i motsetning til de fleste andre orientalske katolske kirker aldri vært adskilt fra Roma. Tilhengerne av kirken var opprinnelig hovedsakelig personer med gresk opphav.

Kirkens øvrige sogn oppstod mot slutten av 1400-tallet, da rundt  albanere flyktet fra de osmanske erobringene til Italia. De slo seg ned i Syd-Italia og på Sicilia (se arbëreshë). Kirken skiftet dermed etter hvert karakter fra gresk til albansk. Det opprinnelige navnet *den italo-greske kirke* har derfor også veket for den nåværende betegnelsen, *den italo-albanske kirke*.

De to eparkiene med tilsammen 42 sogn ble opprettet i hhv. 1919 (Lungro) og 1937 (Piana degli Albanesi).

## Referanser


## Eksterne lenker
*
SS «Mayaguez»

**SS Mayaguez** var et containerskip fra USA som ble kjent da Røde Khmer overtok det og holdt tilbake skipets besetning 12. mai 1975. Resultatet var en væpnet konfrontasjon mellom Kambodsja og USA, kjent som Mayaguez-hendelsen, som markerte slutten på USAs militære engasjment i Vietnamkrigen.

Mayaguez ble bygget av North Carolina Shipbuilding Company i Wilmington, Nord-Carolina  og ble sjøsatt i april 1944 under navnet SS White Falcon. Skipet hadde et søsterskip, SS Ponce.

Etter andre verdenskrig ble skipet omdøpt til Santa Eliana. I 1960 ble hun bygget om og gjort bredere av Maryland Shipbuilding and Drydock, og omdannet til det første rene containerskipet under amerikansk flagg som var beregnet til internasjonal handel. Hun hadde nå en kapasitet på 382 containere under dekk og 94 på dekk. I 1964 ble hun omdøpt til SS Sea, og i 1965 til SS Mayaguez. Fra 1965 seilte Mayaguez på en fast rute for Sea-Land Service, Inc som støtte for USAs tropper i Sørøst-Asia: Hongkong – Sattahip, Thailand – Singapore. 7. mai 1975, en uke etter Saigons fall, forlot Mayaguez Hongkong på det som skulle ha vært en rutinetur. Etter at skipet igjen var i amerikanske hender, ble hun tatt ut av tjeneste og til sist skrotet i 1979.

## Referanser


## Eksterne lenker
* 
*
Križevci eparki

**Križevci eparki** er et gresk-katolsk eparki (bispedømme) i Kroatia og Bosnia-Hercegovina. Sammen med eksarkatet Serbia og Montenegro utgjør det **den kroatiske gresk-katolske kirke** (eller *kroatisk-katolske kirke*), som er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den kroatiske gresk-katolske kirke har omtrent 44&nbsp;000 tilhengere, hovedsakelig i Kroatia, Serbia og Montenegro. Bare ca. 0,5&nbsp;% av den kroatiske befolkningen er gresk-katolsk, og kirken er dermed betydelig mindre enn både den romersk-katolske (88&nbsp;%) og den ortodokse kirke (4&nbsp;%).

## Historie
Den kroatiske gresk-katolske kirke ble grunnlagt da den tidligere ortodokse presten Simeon Vratanja i 1611 inngikk en union med pave Paul V og ble innsatt som abbed av klosteret Marča og utnevnt til katolsk biskop. Bispesetet ble i 1777 flyttet fra klosteret til Gornji Tkalec og i 1801 til Križevci. Frem til 1852 lå eparkiet i kirkeprovinsen Esztergom, deretter i Zagrebs kirkprovins.

Med Jugoslavias grunnleggelse i 1918 ble eparkiet ansvarlig for alle gresk-katolikker innenfor de nye grensene, inkludert landets rutensk-, rumensk- og albansk-katolikker. Etter Jugoslavias oppløsning i enkeltstater ble Republikken Makedonia og Serbia og Montenegro skilt ut som egne, immediate eksarkater. Mens eksarkatet Serbia og Montenegro fremdeles hører til den kroatiske gresk-katolske kirke, utgjør eksarkatet Makedonia nå en egen særkirke, den makedonske gresk-katolske kirke.
## Eksterne lenker
*
Etnometodologi

**Etnometodologi** er en mikrososiologisk retning utviklet av Harold Garfinkel (Studies in Ethnomethodology, 1967) som handler om hvilke metoder mennesker bruker for å forstå verden. Verden blir sett på som et potensielt kaotisk sted hvor vi forsøker å få kontroll ved å skape og gjenskape vår egen virkelighet. Etnometodologer ser på hvordan mennesker organiserer seg, eller hvordan de oppfører seg og handler i hverdagen, uten å ha en hypotese eller antakelse i forgrunnen.

Mens det i klassisk sosiologi er interessant å forklare sosiale fakta, er etnometodologer heller ute etter å finne en forklaring på sosiale fakta. Det medfører at etnometodologer ser hva mennesker gjør, og ut fra menneskenes handlinger (både hva de sier og det de faktisk gjør) gir etnometodologer en forklaring på hvorfor virkeligheten er som den er.

To sentrale begrep innen etnometodologi er indeksikalitet og refleksivitet.

## Se også

* Johan Asplund
Den makedonske gresk-katolske kirke

**Den makedonske gresk-katolske kirke** (eller *makedonsk-katolske kirke*) er én av den katolske kirkens 23 særkirker. Kirken følger den bysantinske ritus og bruker makedonsk som liturgisk språk, men anerkjenner paven som religiøst overhode. Den makedonske gresk-katolske kirke har omtrent 15&nbsp;000 tilhengere, hovedsakelig i Nord-Makedonia, der den er organisert som et apostolisk eksarkat. Bare ca. 0,7&nbsp;% av den makedonske befolkningen er gresk-katolsk, og kirken er dermed betydelig mindre enn den makedonsk-ortodokse (65&nbsp;%), men større enn den romersk-katolske kirke (0,1&nbsp;%).

1918 ble det første apostoliske eksarkatet opprettet, men oppløst igjen i 1924. Etter Nord-Makedonias uavhengighet ble eksarkatet gjenopprettet i 2001. Det er den romersk-katolske biskopen av Skopje som samtidig fungerer som makedonsk-katolsk eksark.
Den russiske gresk-katolske kirke

**Den russiske gresk-katolske kirke** (eller *russisk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den russiske gresk-katolske kirke har omtrent 3500 tilhengere, hovedsakelig i Russland.

Katolisismen ble tillatt i Russland av tsar Nikolaj II av Russland i 1905, noe som førte til grunnleggelsen av enkelte katolske sogn med bysantinsk ritus. De troende var tidligere russisk-ortodokse kristne. Paven sammenfattet disse sognene i 1917 til det russisk-katolske *[[eksarkatet Russland]]*. 1924 ble dessuten *[[eksarkatet Harbin]]* opprettet i Kina. Begge eksarkatene har vært vakante lenge (siden hhv. 1935 og 1955), og de få tilhengerne ivaretas i praksis av de romersk-katolske biskopene i Russland.

## Eksterne lenker
*
Arkitekturåret 1833

## Bygninger
* Carlton House Terrace i London, utformet av John Nash, fullføres.
* Vermont State House i Montpelier, Vermont, USA, utformet av Ammi B. Young blir fullført.

## Priser
* C.F. Hansen-medaljen: Michael Gottlieb Bindesbøll
* Prix de Rome, arkitektur: Victor Baltard.

## Fødsler

|-
|rowspan=4|Juli
| 7. || Ludvig Fenger ||  || arkitekt ||align=center|71 ||align=center|1905 ||
|-
|20. || Karl Freiherr von Hasenauer ||  || arkitekt ||align=center| ||align=center|1894 ||
|-
|rowspan=2|31. 
|Édouard Deperthes ||  || arkitekt  ||align=center| ||align=center|1898 ||
|-
|Henrik Thrap-Meyer ||  || arkitekt  ||align=center|77 ||align=center|1910 || 

|August
|16. || Ole Olsen Scheistrøen ||  || arkitekt og byggmester ||align=center|87 ||align=center|1921 || 
|-
|Oktober
| 8. ||Conrad Fredrik von der Lippe ||  || arkitekt ||align=center|68 ||align=center|1901 || 
|}

## Dødsfall

|-
|Mai
|31. || Nicolai Wilhelm Gedde ||  || arkitekt og offiser ||align=center| ||align=center|1779 || 

|Desember
|18. || Jean-Charles Krafft ||  || arkitekt ||align=center| ||align=center|1764 ||
|}

## Bildegalleri

Conrad_Fredrik_von_der_Lippe_ubb-xxvi-028-020-021-a_md.jpg|Conrad Fredrik von der Lippe(1833–1901)
Ludvig_Peter_Fenger.jpg|Ludvig Fenger(1833–1905)
Henrik_Thrap-Meyer_1910_Atelier_Rude_OMU_OB.NW1411.jpg|Henrik Thrap-Meyer(1833–1910)
Ole_Scheistrøen.jpg|Ole Olsen Scheistrøen(1833–1921)


## Referanser
Den rutenske gresk-katolske kirke

**Den rutenske gresk-katolske kirke** (eller *rutensk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk og ukrainsk som liturgisk språk, men anerkjenner paven som religiøst overhode. Den rutenske gresk-katolske kirke har omtrent 650&nbsp;000 tilhengere, hovedsakelig i Ukraina, Tsjekkia og USA. Bare ca. 0,8&nbsp;% av den ukrainske befolkningen er rutensk-katolsk, og kirken er dermed betydelig mindre enn både den russisk- og ukrainsk-ortodokse kirke (til sammen 65&nbsp;%), den ukrainsk-katolske (8&nbsp;%) og den romersk-katolske kirke (2&nbsp;%).

Navnet er avledet av den noe uskarpe betegnelsen *[[Rutenia|rutensk]]* for rusinere eller andre østslaviske folk i Karpatregionen. ''Gresk''-katolsk betegner kirkens bysantinske ritus.

## Struktur
Den rutensk-katolske kirke er organisert i fem eparkier (bispedømmer), hvorav ett er et erkeeparki (kursivert i listen). I tillegg kommer et eksarkat (mindre skrifttype i listen).

* **Kirkeprovinsen Pittsburgh**
** *[[Pittsburgh erkeeparki]]* &nbsp;&nbsp;
** Parma eparki &nbsp;&nbsp;
** Passaic eparki &nbsp;&nbsp;
** Phoenix eparki &nbsp;&nbsp;
* **[[Immediat]] (direkte underlagt paven)**
** Mukatsjeve eparki &nbsp;&nbsp;
** eksarkatet Den tsjekkiske republikk &nbsp;&nbsp;

## Historie
Den rutenske gresk-katolske kirke ble grunnlagt i Uzjhorod i 1646, da 65 ortodokse prester inngikk en union med den katolske kirke. I løpet av hundre år var Øst-Karpatene (dvs. Karpato-Ukraina og dagens østlige Slovakia og nordøstlige Ungarn) fullstendig omvendt til katolisismen. I&nbsp;begynnelsen sognet de rutensk-katolske menighetene til Eger bispedømme, men paven opprettet i 1771 Mukatsjeve eparki som et eget rutensk-katolsk bispedømme.

Etter andre verdenskrig ble den rutensk-katolske kirken forbudt av de sovjetiske myndighetene og tvangsforent med den russisk-ortodokse kirke. Den rutensk-katolske kirken Kirken ble av eksilrumenere bragt til USA, der Pittsburgh eparki hadde blitt opprettet i 1924. Dette ble opphøyet til erkeeparki i 1963 samtidig med opprettelsen av Passaic eparki. Flere amerikanske eparkier fulgte i 1969 og 1981. I&nbsp;Ukraina fortsatte kirken sin aktivitet i undergrunnen frem til kommunismens fall, slik at pave Johannes Paul II kunne gjenopprette Mukatsjeve eparki i 1991.

Prešov eparki, som hadde omfattet rutensk-katolikkene i Tsjekkoslovakia, løste seg fra den rutensk-katolske moderkirken i 1996 for å danne den slovakiske gresk-katolske kirke. Den tsjekkiske delen av eparkiet ønsket imidlertid å forbli ved den rutensk-katolske kirke, og ble derfor samtidig utskilt som et eget eksarkat. Også eksarkatet Miskolc i Ungarn var opprinnelig rutensk-katolsk, men regnes nå til den ungarske gresk-katolske kirke.

## Referanser


## Eksterne lenker
*
Den slovakiske gresk-katolske kirke

**Den slovakiske gresk-katolske kirke** (eller *slovakisk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den slovakiske gresk-katolske kirke har omtrent 250&nbsp;000 tilhengere, hovedsakelig i Øst-Slovakia og Canada. Bare ca. 4&nbsp;% av den slovakiske befolkningen er slovakisk-katolsk, og kirken er dermed betydelig mindre enn både den romersk-katolske (69&nbsp;%) og den evangelisk-lutherske kirke (9&nbsp;%).

Særkirkens overhode er erkeeparken av Prešov, for tiden Ján Babjak (siden 2008).

## Struktur
Den slovakisk-katolske kirke er organisert i fire eparkier (bispedømmer), hvorav ett er et erkeeparki (kursivert i listen).

* **Kirkeprovinsen Prešov**
** *[[Prešov erkeeparki]]* &nbsp;&nbsp;
** Bratislava eparki &nbsp;&nbsp;
** Košice eparki &nbsp;&nbsp;
* **[[Immediat]] (direkte underlagt paven)**
** Toronto eparki &nbsp;&nbsp;

## Historie
Den slovakiske gresk-katolske delte inntil 1996 sin historie med den rutenske gresk-katolske kirke. Kirkens eldste bispedømme er Prešov, som ble utskilt fra det rutensk-katolske eparkiet Mukatsjeve i 1787 og fikk status som eparki i 1818.

Under kommunistregimet etter andre verdenskrig hadde gresk-katolikkene vanskelige kår og ble forsøkt tvangsforent med den russisk-ortodokse kirke. Etter Tsjekkoslovakias deling ble den tsjekkiske delen av eparkiet skilt ut som et eget eksarkat, som forble hos den rutensk-katolske moderkirke. Den slovakiske delen løste seg imidlertid fra denne ved å grunnlegge en egen særkirke, som ble anerkjent av pave Johannes Paul II i 1996. 2008 ble eksarkatet Košice opphøyet til eparki, eparkiet Bratislava opprettet, og eparkiet Prešov opphøyet til metropolitanbispedømme over disse.

## Referanser


## Eksterne lenker
*
Den syrisk-katolske kirke

**Den syrisk-katolske kirke** (arabisk:ܥܕܬܐ ܣܘܪܝܝܬܐ ܩܬܘܠܝܩܝܬܐ) er én av den katolske kirkens 23 særkirker. Kirken følger den antiokenske ritus og bruker syrisk og arameisk som liturgisk språk, men anerkjenner paven som religiøst overhode. Den syrisk-katolske kirke har omtrent 160&nbsp;000 tilhengere, hovedsakelig i Syria, Irak og Libanon.

Særkirkens overhode er den syriske patriark av Antiokia, som har sitt sete i Beirut. Nåværende patriark er Ignatius Josef III Younan (siden 2009).

## Struktur
Den syrisk-katolske kirke er organisert i ni eparkier (bispedømmer), hvorav seks er erkeeparkier (kursivert i listen; kirkeprovinser og metropolitanbispedømmer er fremhevet i fet). I tillegg kommer fem eksarkater o.l. (mindre skrifttype i listen).

* **[[den syrisk-katolske patriark av Antiokia|<span style="font-size:110%">P</span><span style="font-size:90%">ATRIARKATET </span><span style="font-size:110%">A</span><span style="font-size:90%">NTIOKIA</span>]]** &nbsp;&nbsp;
** **Kirkeprovinsen Antiokia**
*** Beirut eparki &nbsp;&nbsp;
** **Kirkeprovinsen Damaskus**
*** ***[[Damaskus erkeeparki]]*** &nbsp;&nbsp;
** **Kirkeprovinsen Homs**
*** ***[[Homs erkeeparki]]*** &nbsp;&nbsp;
** **[[Eksempt]] (direkte underlagt patriarken)**
*** *[[Aleppo erkeeparki]]* &nbsp;&nbsp;
*** *[[Bagdad erkeeparki]]* &nbsp;&nbsp;
*** *[[Hassake-Nisibi erkeeparki]]* &nbsp;&nbsp;
*** *[[Mosul erkeeparki]]* &nbsp;&nbsp;
*** Kairo eparki &nbsp;&nbsp;
*** Newark eparki &nbsp;&nbsp; &nbsp;&nbsp;
*** eksarkatet Basra og Kuwait &nbsp;&nbsp; &nbsp;&nbsp;
*** eksarkatet Jerusalem &nbsp;&nbsp; &nbsp;&nbsp; &nbsp;&nbsp;
*** eksarkatet Tyrkia &nbsp;&nbsp;
*** vikariatet Sudan &nbsp;&nbsp;
* **[[Immediat]] (direkte underlagt paven)**
** eksarkatet Venezuela &nbsp;&nbsp;

## Historie
Fra 1600-tallet begynte jesuitter å misjonere i og rundt Aleppo, noe som førte til at mange syrisk-ortodokse kristne konverterte til eller sympatiserte med katolisismen. Etter at det allerede mellom 1662 og 1702 hadde blitt valgt katolske patriarker, konverterte den nyvalgte syrisk-ortodokse patriarken av Antiokia Ignatius Michael III Jarweh i 1782 til katolisismen. Pave Pius VI anerkjente Jarweh som patriark av Antiokia. Den syriske ortodokse kirke valgte umiddelbart en ny patriark (Ignatius Matteus), som ble anerkjent av den økumeniske patriark av Konstantinopel. Den syriske kirke var dermed delt i en katolsk og en ortodoks gren.

Den syrisk-katolske patriarkens sete lå først i Aleppo, fra 1850 i Mardin, og fra 1920 i Beirut.

## Referanser


## Eksterne lenker
*
Den rumenske gresk-katolske kirke

**Den rumenske gresk-katolske kirke** (eller *rumensk-katolske kirke*) er én av den katolske kirkens 23 særkirker. Kirken følger den bysantinske ritus og bruker kirkeslavisk og rumensk som liturgisk språk, men anerkjenner paven som religiøst overhode. Den rumenske gresk-katolske kirke har omtrent 780&nbsp;000 tilhengere, hovedsakelig i Romania og USA. I&nbsp;Romania er ca. 1&nbsp;% av befolkningen gresk-katolsk, og kirken er dermed betydelig mindre enn både den rumensk-ortodokse (87&nbsp;%) og den romersk-katolske kirke (5&nbsp;%).

Særkirkens overhode er storerkebiskopen av Făgăraș og Alba Iulia, som har sitt sete i Blaj. Nåværende storerkebiskop er Lucian Mureșan (erkebiskop siden 1994, opphøyet til storerkebiskop i 2005).

## Struktur
Den rumensk-katolske kirke er organisert i seks eparkier (bispedømmer):
* **[[Făgăraș og Alba Iulia storerkebispedømme|<span style="font-size:110%">F</span><span style="font-size:90%">ĂGĂRAȘ OG </span><span style="font-size:110%">A</span><span style="font-size:90%">LBA </span><span style="font-size:110%">I</span><span style="font-size:90%">ULIA STORERKEBISPEDØMME</span>]]** &nbsp;&nbsp;
** **Kirkeprovinsen Romania**
*** Cluj-Gherla eparki &nbsp;&nbsp;
*** Lugoj eparki &nbsp;&nbsp;
*** Maramureș eparki &nbsp;&nbsp;
*** Oradea Mare eparki &nbsp;&nbsp;
** **[[Eksempt]] (direkte underlagt storerkebiskopen)**
*** Canton eparki &nbsp;&nbsp;

## Historie
Etter at Karpatbekkenet hadde falt til Østerrike i 1687, begynte jesuitter å misjonere den ortodokse befolkningen. Dette førte i 1700 til en union med den katolske kirke. I begynnelsen sognet de rumensk-katolske menighetene til Esztergom erkebispedømme, men paven opprettet i 1853 Făgăraș-Alba Iulia erkebispedømme som metropolitanbispedømme for en egen rumensk-katolsk kirkeprovins.

Etter første verdenskrig tilfalt området Romania. På dette tidspunktet hadde kirken om lag 1,5&nbsp;millioner tilhengere. Etter andre verdenskrig ble den rumensk-katolske kirken forbudt av den kommunistiske regjeringen og tvangsforent med den rumensk-ortodokse kirke. Den rumensk-katolske kirken ble av eksilrumenere bragt til USA, der pave Johannes Paul II opprettet et eparki i Canton, Ohio. I&nbsp;Romania fortsatte kirken sin aktivitet i undergrunnen frem til kommunismens fall, slik at Johannes Paul kunne gjenopprette de fem rumensk-katolske eparkiene i 1990. Opphøyelsen av Făgăraș-Alba Iulia til storerkebispedømme skjedde i 2005 gjennom pave Benedikt XVI.

## Referanser


## Eksterne lenker
*
Povl Hamburger

**Povl Hamburger** (født 22. juni 1901 i København, død 20. november 1972 i Gentofte) var en dansk organist, komponist, musikklærer og forsker. Han har også utgitt flere bøker. 

Hamburger var barnebarn av komponisten Christian Barnekow.

Hamburger tok  organisteksamen ved Det Kongelige Danske Musikkonservatorium i 1921, og etter studiereiser i Østerrike og Tyskland studerte han musikkvitenskap ved Københavns Universitet. Fra 1925 til 1944 var han kantor ved Holmens kirke og deretter organist ved Dyssegårdskirken i Hellerup. I 1925 ble han dr. phil. og var 1945–1971 samtidig med organistembetet underviser ved Københavns Universitet.

Hans musikalske produksjon er stor, men avgrenset. Han skrev mange små orgelstykker til bruk i gudstjenesten, noen sanger i høyskoletradisjonen samt en del korsanger. De eneste sangene som stadig er i bruk er *Blæsten går frisk over Limfjordens vande* og *[[Der er ingenting i verden så stille som sne]]* fra 1939.

Hamburger skrev tallrike artikler til både danske og utenlandske musikktidsskrifter og var en flittig debattant i musikalske anliggender. I perioden 1929–1942 var han musikkanmelder ved Politiken og 1969–1972 redaktør av Dansk Kirkemusiker Tidende. Han hadde forskjellige faglige tillitsposter, bl.a. var han 1938–1964 medlem av styret for Det Fynske Musikkonservatorium og i 1953–1954 formann for Dansk musikpædagogisk Forening. 

## Forfatterskapet
Lærebøker
* *Musikens Historie I-II*, 1936–37
* *Harmonilære*, 1939
* *Modulationslære*, 1941 
* *Kirketoneart*, 1948 
* *Harmonisk analyse*, 1951.

Flere av hans bøker er rettet til et bredere musikkpublikum: 
* *Koncertfører*, 1955 
* *Tjajkovskij som symfoniker*, 1962
* *Illustreret Musikleksikon*, 1940 
* *Aschehougs musikleksikon*, 1957–58. 

To arbeider er viet hans lærer Thomas Laub
* *Bibliografisk Fortegnelse over Thomas Laubs litterære og musikalske Arbejder*, 1932 
* *Thomas Laub – hans Liv og Gerning*, 1942.

Hamburgers vitenskapelige produksjon omfatter: 
* *Subdominante und Wechseldominante. Eine entwicklungsgeschichtliche Untersuchung*, doktordisputat 1955 
* *Studien zur Vokalpolyphonie*, 1956 

## Referanser


## Kilder
* *Dansk biografisk Leksikon* 1979
* Holmens Kirke
* Nekrolog
* [Henvisning til det kongelige Bibliotek med detaljer om Hamburgers produksjon](http://primo-7.kb.dk/primo_library/libweb/action/search.do?fn=search&ct=search&vid=KGL&indx=52&dum=true&vl(freeText0)=Povl%20Hamburger&srt=rank&vl(94822924UI1)=all_items&vl(1UI0)=contains&frbg=&tab=default_tab&vl(49019455UI0)=any&mode=Basic&scp.scps=scope%3A(KGL))